Kāpšanas sports 2024. gada vasaras olimpiskajās spēlēs
Kāpšanas sports 2024. gada vasaras olimpiskajās spēlēs Parīzē norisinājās no 2024. gada 5. augusta līdz 10. augustam Leburžē kāpšanas sporta centrā. Kāpšanas sports olimpisko spēļu programmā bija iekļauts otro reizi. Medaļu komplektu skaits, salīdzinot ar Tokijas olimpiskajām spēlēm, tika palielināts no 2 uz 4, atsevišķi izdalot ātruma kāpšanas disciplīnu gan vīriešiem, gan sievietēm, bet sacensības kombinācijā notika boulder-and-lead formātā, apvienojot rezultātus boulderingā un grūtajā kāpšanā (lead).